《桃花岭》
清代·钱维城

陟巘疲千盘，幽壑屡延伫。遥见前山人，招手可共语。

层峰起趼前，琐碎不可数。白云滃其间，倏忽若吞吐。

深秋无定风，容易作晴雨。石窄滑不支，涧深危敢俯。

螺旋已无径，蚁附复可取。人生苦局促，撇捩羡鸟羽。

未尽三十程，曦轮过停午。

作者简介：（1720—1772）江苏武进人，字幼安，一字宗磐，号纫庵，又号稼轩。乾隆十年一甲一名进士，授修撰，官至刑部左侍郎。书法苏轼，画得元人笔意，落笔苍润。有《茶山集》。卒谥文敏。